text: Бившата приятелка на Джордж Клуни – Елизабета Каналис, се съблече с благотворителна цел. Италианската красавица свали дрехите си в кампания на ПЕТА – световната организация за защита на животните. Актрисата позира пред плакат на кампанията, който беше поставен на „Родео Драйв“ в Бевърли Хилс.
  „Участвам в кампанията на ПЕТА, тъй като вярвам в целите, които си поставя организацията. Самата аз никога не съм носила кожени дрехи. Не обичам и насилието над животните”, заяви тя.
  Разголените фотографии на Елизабета Каналис от кампанията ще бъдат тиражирани в медиите и ще бъдат поставени на билбордове по-късно тази година. ПЕТА е една от най-активните организации за защита на животните и под критиките й често попадат светски особи. Наскоро тя публично се възмути от топ модела Хайди Клум, която засне реклама за спрей за коса с участието на слонове.